མཛད་སྒོའི་ཐོག་མར་བོད་ཀྱི་བདེ་རྩ་ཚོགས་པའི་འགན་འཛིན་ཚེ་རིང་དོན་འགྲུབ་ཀྱིས་འཚམས་འདྲིའི་གསུང་བཤད་གནང་སྐབས།དེ་སྔོན་ང་ཚོའི་སྤྱི་ཚོགས་ནང་ནད་པ་ཚོར་ཁྲག་གི་དགོས་མཁོ་བྱུང་ཚེས་ཁྲག་མ་རག་པའི་དཀའ་ངལ་མང་པོ་ཡོད་པར་བརྟེན།ཕྱི་ལོ་༢༠༡༢ལོ་ནས་བོད་ཀྱི་བདེ་རྩ་ཚོགས་པས་ཁྲག་སྦྱིན་རུ་ཁག་ཅིག་བཙུགས་ཏེ་མང་ཚོགས་ཀྱི་དཀལ་ངལ་སེལ་གྱི་ཡོད་སྐོར་དང་འབྲེལ་གསུངས་དོན།དེ་རིང་ང་ཚོས་རྒྱལ་སྤྱིའི་ཁྲག་སྦྱིན་གྱི་ཉིན་མོ་སྲུང་བརྩི་ཐེངས་གཉིས་པ་དེ་ཆགས་ཡོད་རེད།ང་ཚོས་ཁྲག་སྦྱིན་རུ་ཁག་འདི་འདྲ་ཞིག་གསར་འཛུགས་བྱེད་དགོས་དོན་གཙོ་བོ་དེ།བདེ་ལེགས་སྨན་ཁང་གཙོས་པའི་སྨན་ཁང་ཁག་གི་ནང་།མཚམས་རེར་ཛ་དྲག་གི་ཁྲག་དགོས་པའི་གནས་སྟངས་བྱུང་ཚེ།དུས་ཐོག་ལ་ཁྲག་མ་རག་པའི་དཀའ་ངལ་གྱིས་ནད་པའི་སྲོག་ལ་ཉེན་ཁ་ཡོང་གི་ཡོད་པ་སོགས་དཀའ་ངལ་མང་པོ་ཞིག་འཕྲད་ཀྱི་ཡོད་པར་བརྟེན།མང་ཆོགས་ཀྱི་དཀའ་ངལ་དེ་དག་སེལ་ཆེད་དུ་ང་ཚོས་ཁྲག་སྦྱིན་རུ་ཁག་འདི་བཙུགས་པ་ཡིན།དེང་སང་ནད་པར་ཁྲག་དགོས་ཚེ་ཐད་ཀར་བོད་ཀྱི་དགེ་རྩ་ཚོགས་པའི་འཕྲོད་བསྟེན་ཚན་པར་ཁ་པར་བཏང་ནས།ཁྲག་རིགས་འདི་འདྲ་ཞིག་དགོས་ཀྱི་འདུག་ཅེས་བརྗོད་ཚེ་ང་ཚོས་མི་ཁྲག་སྦྱིན་མཁན་གྲ་སྒྲིག་བྱེད་ཀྱི་ཡོད་རེད།